- jgc
                                           udskrift
                                                 af
                           sø- & handelsrettens dombog
                                          ____________
                                               dom
afsagt den 29. oktober 2010 af sø- og handelsretten sammensat af vicepræsident mette christensen
(retsformand), peter gregers bernhoft og lisbet friis
h-25-10
                                      green-tex a/s
                                      (advokat erik matthiesen)
                                      mod
                                      franc gardiner sp. z.o.o.
                                      (advokat claus bennetsen)
indledning
delhovedforhandlingen vedrører spørgsmålet, om green-tex a/s (herefter green-tex) har
søgsmålskompetence, og om delafgørelsen på grund af franc gardiner sp. z.o.o.’s (herefter
franc gardiner) modkrav kan fuldbyrdes - herunder med eller uden sikkerhedsstillelse.
påstande
green-tex har nedlagt påstand om, at franc gardiner skal betale 8.638.297,29 dkk med ren-
te 1 % pr. måned af 2.332.393,00 dkk fra 1. til 31. januar 2009, af 5.677.018,03 dkk fra den 1.
februar til 30. marts 2009, af 7.168.245,23 dkk fra den 1. april til 16. november 2009 og af
                                                     -2-
8.638.297,29 dkk fra den 17. november 2009, og at betaling med frigørende virkning skal ske
til green-tex’ kontonummer 6301-2027445.
franc gardiner har påstået frifindelse.
sagen er den 20. april 2009 anlagt ved retten i helsingør og den 22. marts 2010 i medfør af
retsplejelovens § 225, stk. 3, jf. stk. 2, nr. 1, henvist til sø- og handelsretten.
green-tex’ krav er i medfør af retsplejelovens § 253, stk. 2 udskilt til særskilt afgørelse.
oplysningerne i sagen
green-tex beskæftiger sig med coating af tekstiler og har specialiseret sig i produktion af
tekstiler til rulle- og mørklægningsgardiner.
       franc gardiner køber coatede tekstiler af green-tex under navnet tupplur med
henblik på blandt andet produktion og salg af rullegardiner til ikea.
sagens forløb
den 17. april 2009 indgav green-tex til retten i helsingør en stævning mod det polske sel-
skab franc gardiner med påstand om betaling af et forfaldent fakturakrav på 7.168.245,23
dkk. af stævningen fremgår, at franc gardiner havde afvist at betale under påberåbelse af
at have et modkrav, der oversteg fakturakravet, og som skyldtes mangler ved en tidligere le-
verance af rullegardinstof.
       i svarskriftet nedlagde franc gardiner påstand om frifindelse, idet retten til betaling
ifølge fakturaerne var transporteret til lokalbanken (nu og herefter handelsbanken). franc
gardiner anmodede samtidig om, at sagen blev henvist til sø- og handelsretten, idet sagen
reelt vedrørte green-tex’ salg til franc gardiner af et parti rullegardinstof, der var mangel-
fuldt, og som var blevet afvist af slutkunden ikea.
       i replikken forhøjede green-tex påstanden på grund af yderligere forfaldne fakturaer
og bestred endvidere, at der var mangler ved den tidligere leverance af rullegardinstof. ved
tiltrædelse af 13. november 2009, udfærdiget i hånden på green-tex’ advokats brev af 12.
november 2009 med ordene ”ovennævnte bekræftes herved”, meddelte filialdirektør dan-
                                                    -3-
gösta larsen, handelsbanken, at handelsbankens rettigheder ikke var til hinder for, at
green-tex indtalte kravene over for franc gardiner, og at green-tex var berettiget til at
modtage betaling med respekt af den stillede sikkerhed.
      den 22. april 2010 indkaldte sø- og handelsretten til et forberedende telefonmøde den
11. maj 2010. i indkaldelsen var særlig nævnt, at anmodning om bevisførelse, der forlænger
sagsbehandlingstiden væsentligt, skal fremsættes i mødet.
      kort før telefonmødets begyndelse fremlagde green-tex en yderligere erklæring af 10.
maj 2010 fra filialdirektør dan-gösta larsen, handelsbanken. det fremgår heraf, at handels-
banken som transporthaver ikke ville gøre krav gældende mod franc gardiner i konkurren-
ce med green-tex, og at handelsbanken, i det omfang retten fandt det fornødent, gav pro-
cesfuldmagt til, at green-tex i eget navn indtalte kravet mod franc gardiner.
      sagen blev under telefonmødet berammet til hovedforhandling den 27. august 2010
under overskriften ”om det af sagsøger leverede rullegardinstof var mangelfuldt”.
      ved telefax af 4. juni 2010 til retten meddelte advokat claus bennetsen, at franc gardi-
ner var indstillet på at frafalde sin indsigelse vedrørende green-tex’ manglende søgsmåls-
kompetence under forudsætning af, at påstanden blev korrigeret med anførsel af det i faktu-
rapåtegningerne angivne kontonummer, og at green-tex dokumenterede, at filialdirektør
dan-gösta larsen var bemyndiget til at underskrive erklæringen.
      såfremt disse betingelser blev opfyldt, foreslog advokat claus bennetsen, at hovedfor-
handlingen vedrørende sagens formalitet blev aflyst, og at der blev berammet et nyt forbere-
dende møde med henblik på drøftelse af sagens forløb, herunder gennemførelse af syn og
skøn.
      i processkrift b af 6. august 2010 meddelte franc gardiner blandt andet følgende:
      ”… sagsøgte efter telefonmødet fik lejlighed til at gennemgå det nye fremlagte bilag … og kun-
      ne konstatere, at sagsøger nu – bortset fra nogle mindre korrektioner, hvilke nu er foretaget i
      den korrigerede påstand … – havde dokumenteret, jf. også u1999.20h, at sagsøger nu var be-
      rettiget til at indtale de i sagen omhandlede krav på vegne lokalbanken nordsjælland a/s [nu
      handelsbanken], hvorfor sagsøgte frafaldt sin indsigelse om, at sagsøger ikke havde søgsmåls-
      kompetence i sagen, …”
                                                 -4-
       den 10. august 2010 afholdtes et yderligere forberedende telefonmøde, hvor spørgsmå-
let om syn og skøn blev drøftet. der var mellem parterne ikke enighed herom, hvorfor
spørgsmålet blev udsat til den 12. august 2010 på en formalitetsprocedure.
       under telefonmødet fremlagde green-tex en e-mail af 8. juli 2010 fra advokat claus
normann, juridisk afdeling, handelsbanken, hvori det blev bekræftet, at filialdirektør dan-
gösta larsen i medfør af sin stillingsfuldmagt var berettiget til at underskrive erklæringen af
10. maj 2010.
       ved kendelse af 16. august 2010 bestemte retten, at den berammede hovedforhandling
vedrørende green-tex’ krav blev fastholdt, og at forberedelsen vedrørende franc gardiners
modkrav blev genoptaget.
overdragelse til sikkerhed
i perioden fra 11. december 2008 til 16. februar 2009 udstedte green-tex 11 fakturaer til
franc gardiner på samlet 7.168.245,23 dkk for levering af tekstiler benævnt ”stout”.
       efter green-tex’ udtagelse af stævning forfaldt yderligere to fakturaer til franc gardi-
ner for perioden fra 20. februar til 23. marts 2009 på samlet 1.470.052,06 dkk til betaling.
       på fakturaerne er med stempel tilføjet, at fordringen er transporteret til handelsbanken
til sikkerhed, og at betaling med frigørende virkning alene kan ske til kontonummer 6301-
2027445, der er green-tex erhvervskonto (kassekredit) i handelsbanken.
franc gardiners påståede modkrav
ved stævning af 2. juli 2009 til distriktsretten i swidnica, polen, anlagde franc gardiner sag
mod green-tex med påstand om betaling af en erstatning på 1.284.392 pln grundet påståe-
de mangler ved det i perioden fra juni til september 2008 leverede rullegardinstof i form af et
for højt indhold af formaldehyd.
       det samlede erstatningskrav blev opgjort til 6.275.810 pln, svarende til ca. 11.718.820
dkk, hvoraf 4.991.418 pln blev modregnet i green-tex’ fakturakrav på 7.168.245,23 dkk.
       ved kendelse af 7. januar 2010 afviste distriktsretten i swidnica i medfør af domsfor-
ordningens artikel 5.1 sagen på grund af manglende kompetence.
                                                   -5-
forklaringer
jes cairns kinch, direktør og medejer af green-tex, har forklaret, at han varetager den dagli-
ge ledelse af selskabet. selskabet er ejet i lige ejerskab med hans bror torben kinch.
       franc gardiner har ikke gjort indsigelser mod de i sagen omhandlede fakturaer. franc
gardiners mangelsindsigelse vedrørte derimod en tidligere leverance fra 2008.
       green-tex har en kassekredit og en fakturabelåningskredit i handelsbanken (tidligere
lokalbanken). green-tex er kontohaver på fakturabelåningskontoen med kontonummer
6301-2027445. når der sker betaling af en af selskabet udstedt faktura, bliver beløbet indsat
på fakturabelåningskontoen og fratrukket kassekreditten. såfremt kunderne har en berettiget
indsigelse, udskriver green-tex en kreditnota med kopi til banken. det er green-tex’ afgø-
relse, om der er fejl eller mangler ved varerne, og om der skal udstedes en kreditnota. ved
kundens manglende betaling påbegynder green-tex’ bogholderi en rykker- og inkassopro-
cedure. bogholderiet holder løbende øje med, om kunden betaler rettidigt. risikoen for even-
tuel manglende betaling bæres af green-tex. handelsbanken er bekendt med og indforstået
med denne fremgangsmåde.
       i nærværende sag betalte franc gardiner ikke de udstedte fakturaer, og selskabets
økonomi kom derfor under pres. franc gardiner holdt betalingen tilbage på grund af påstå-
ede mangler ved den tidligere leverance i 2008. handelsbanken blev indkaldt til et møde,
hvor der var enighed om, at green-tex skulle tage kravet til inkasso, herunder udtage stæv-
ning. handelsbanken meddelte specifikt, at det ikke var banken, der skulle inddrive restan-
cen. der var endvidere herved den fordel, at selskabet kendte sagen og eventuelle mangel-
sindsigelser. i mødet deltog filialdirektør dan-gösta larsen, handelsbanken, og advokat
claus normann fra handelsbankens juridiske afdeling.
       green-tex skylder 6,8 mio. kr. til handelsbanken. selskabets egenkapital er ca. 2,5 mio.
kr. ud af en balance på 35 mio. kr. omsætningen er på ca. 70 mio. kr. årligt.
dan-gösta larsen, filialdirektør handelsbanken, helsingør, har forklaret, at handelsbanken
(tidligere lokalbanken) gennem 20 år har været bankforbindelse for green-tex.
       han blev involveret i sagen på grund af den manglende betaling fra franc gardiner, og
han blev samtidig gjort bekendt med problemstillingen omkring den påståede for megen
formaldehyd i green-tex’ leverance til franc gardiner, og ikeas efterfølgende returnering
                                                 -6-
af rullegardinerne til franc gardiner. sammenfattende var det franc gardiners holdning, at
de havde et tilgodehavende hos green-tex.
       advokat poul ege poulsen var formand for bestyrelsen i green-tex. på mødet med sel-
skabet var der enighed om, at poul ege poulsen som advokat skulle udtage stævning mod
franc gardiner. dette var uden økonomisk risiko for banken.
       handelsbankens hovedkontor var indforstået med og gav konkret samtykke til, at han
underskrev erklæringerne om, at green-tex kunne udtage stævning mod franc gardiner.
fakturabeløbene skulle under alle omstændigheder indbetales på fakturabelåningskontoen i
handelsbanken.
claus normann, advokat i handelsbanken, har forklaret, at handelsbanken som påkrævet
har et tegningscirkulære. der er derimod intet underskriftscirkulære. filialdirektørens kom-
petence og dispositionsret hviler udelukkende på en stillingsfuldmagt. som følge heraf kan
filialdirektøren frit disponere i alle almindelige bankforretninger, herunder underskrive de i
sagen omhandlede erklæringer.
       filialdirektør dan-gösta larsen har hovedkontorets fulde opbakning vedrørende un-
derskriften på erklæringerne. fakturaerne er alene overdraget til sikkerhed for green-tex’
mellemværende med banken, og et eventuelt overskud tilhører derfor green-tex.
parternes synspunkter
green-tex har gjort gældende, at franc gardiner ikke har bestridt det samlede fakturakrav,
forfaldstidspunkterne eller rentesatsen. der er derfor alene tvist om søgsmålskompetencen,
og om delafgørelsen skal kunne fuldbyrdes – herunder med eller uden sikkerhedsstillelse.
        med hensyn til søgsmålskompetencen har filialdirektør dan-gösta larsen ved sin er-
klæring af 10. maj 2010 bekræftet, at green-tex er berettiget til at indtale kravet mod franc
cardiner. den afgivne erklæring er i overensstemmelse med retspraksis, jf. højesterets dom i
sagen ufr1999.20h.
       advokat claus bennetsen har endvidere ved brev af 4. juni 2010 til retten erklæret, at
indsigelsen om green-tex manglende søgsmålskompetence frafaldes under forudsætning af,
at påstanden korrigeres, således at indbetaling skal ske på det i transporterne angivne kon-
                                                 -7-
tonummer, og at det samtidig dokumenteres, at filialdirektør dan-gösta larsen var bemyn-
diget til at afgive erklæringen af 10. maj 2010.
       ved green-tex’ supplerende processkrift ii af 2. juli 2010 blev påstanden korrigeret i
overensstemmelse med advokat claus bennetsens anførte forudsætninger, ligesom der blev
fremlagt en erklæring fra advokat claus normann fra handelsbankens juridiske afdeling,
hvoraf fremgår, at underskrivelsen af erklæringen lå inden for filialdirektør dan-gösta lar-
sens stillingsfuldmagt.
       i processkrift b af 6. august 2010 har franc gardiner herefter uden forbehold frafaldet
sin indsigelse om, at green-tex’ ikke har søgsmålskompetence i sagen. indsigelsen er frafal-
det efter nøje overvejelse, herunder at risikoen for et eventuelt søgsmål fra handelsbanken
ikke længere var til stede.
       i medfør af dispositionsmaksimen kan parterne under forberedelsen indgå procesafta-
ler eller afgive ensidige proceserklæringer. en sådan proceserklæring er bindende, medmin-
dre der foreligger bristede forudsætninger, hvilket ikke er tilfældet i nærværende sag. der er
derfor tale om en bindende proceserklæring.
       vedrørende fuldbyrdelsesspørgsmålet er det green-tex’ opfattelse, at retten uden sær-
skilt påstand kan træffe afgørelse herom, jf. retsplejelovens § 253 forudsætningsvist. såfremt
franc gardiner protesterer mod green-tex supplerende påstand og anbringender herom,
gøres det gældende, at der foreligger undskyldende omstændigheder, idet kravet først ved
rettens kendelse af 16. august 2010 blev udskilt til delafgørelse, og da franc gardiner har haft
tilstrækkelig mulighed for at varetage sine interesser uden udsættelse af sagen.
       det anerkendes, at udgangspunktet efter retsplejelovens § 253 er, at kravet ikke skal til-
lægges fuldbyrdelsesvirkning. i nærværende sag er der imidlertid tale om et ubestridt og
velfærdstruende krav, der gennem længere tid har været forfaldet til betaling. franc gardi-
ners modkrav er derimod hverken godtgjort, endsige sandsynliggjort, ligesom der ikke er
sket en beløbsmæssig opgørelse af kravet. modkravet er dermed tvivlsomt og kræver uden
tvivl en udførlig bevisførelse, herunder afholdelse af syn og skøn. det gøres derfor gælden-
de, at kravet skal kunne fuldbyrdes uden sikkerhedsstillelse, subsidiært mod sikkerhedsstil-
lelse.
                                                -8-
franc gardiner har gjort gældende, at formålet med deldomsforhandlingen er at sikre, at der
gives dom til rette sagsøger, idet de i sagen omhandlede fakturaer er transporteret til han-
delsbanken til sikkerhed, og at franc gardiner derfor risikerer at skulle betale samme krav til
både green-tex og handelsbanken.
       franc gardiner vil endvidere ved det kommende syn og skøn dokumentere et mod-
krav, hvorfor det også af denne grund må sikres, at det i givet fald betales til rette sagsøger.
det bemærkes i den forbindelse, at green-tex er på økonomisk svage fødder.
       der er i sagen fremlagt flere erklæringer vedrørende søgsmålskompetencen. den første
erklæring er udfærdiget i hånden af filialdirektør dan-gösta larsen på advokat erik matthi-
esens brev med ordene ”ovennævnte bekræftes herved”. den anden erklæring er udfærdi-
get på et stykke blankt papir uden brevhoved og underskrevet af filialdirektør dan-gösta
larsen. den tredje erklæring er en e-mail fra advokat claus normann vedrørende filialdirek-
tør dan-gösta larsens dispositionsret.
       green-tex har kalkeret en løsning, der kun lige lykkes at opfylde de i ufr1999.20h op-
stillede betingelser. der er imidlertid grænser for et sådant fuldmagtsarrangement. såfremt
det tillades, skal dokumentationen under alle omstændigheder være i orden, hvilket ikke er
tilfældet. den anden erklæring er ikke en fornøden fuldmagt, da den ikke gør endeligt op
med den først afgivne erklæring.
       filialdirektør dan-gösta larsen erklæringer hviler endvidere på en stillingsfuldmagt.
omfanget af stillingsfuldmagten er behæftet med en vis usikkerhed, og retspraksis er ikke
entydig. en eventuel tvivl må derfor afgøres efter en konkret vurdering. det kan i den for-
bindelse konstateres, at arrangementet ikke er i overensstemmelse med almindelig sædvane i
banksektoren, herunder den tidligere gældende bank- og sparekasselovs § 20 om under-
skriftscirkulærer. efter denne sædvane skal der to underskrifter til at binde banken.
       det gøres sammenfattende gældende, at der ikke er tale om en gyldig og bindende er-
klæring fra handelsbanken, hvorfor green-tex ikke har søgsmålskompetence i sagen.
       det bestrides endvidere, at franc gardiner har afgivet en bindende proceserklæring
vedrørende green-tex søgsmålskompetence. det fremgår af ufr1986.501h og
ufr2000.310h, at proceserklæringer ikke altid har bindende virkning. erklæringerne skal
vurderes ud fra de konkrete forhold, og forudsætningssynspunktet er i den henseende cen-
tralt. erklæringen blev afgivet på baggrund af sagens videre og samlede behandling af både
                                                 -9-
hovedkrav og det konnekse og berettigede modkrav, hvilken forudsætning er bristet ved
deldomsforhandlingen.
       retten kan kun undtagelsesvist tillade fuldbyrdelse af en deldom, og forarbejderne op-
stiller restriktive krav. der protesteres endvidere mod green-tex nye anbringender om, at
retten skal tillade, at deldommen kan fuldbyrdes. franc gardiner har et konnekst modkrav
på grund af ikeas afvisning af et stort parti rullegardiner som følge af et for højt formalde-
hydindhold. eksistensen og størrelsen af dette krav var green-tex bekendt med, og det ud-
gjorde en central del af parternes drøftelser frem til april 2009. selve opgørelsen af kravet
fremgår af den polske retssag, som green-tex formåede at få afvist. det fremgår endvidere
af green-tex’ processkrifter, at modkravet var kendt. franc gardiner har foreløbigt gjort
modkravet gældende til kompensation, og retten skal ikke ved sin afgørelse sætte franc
gardiners ret til modregning ud af kraft.
        det gøres derfor gældende, at deldommen ikke skal tillægges fuldbyrdelsesvirkning,
subsidiært at dette skal ske mod sikkerhedsstillelse i form af deponering eller garanti på
grund af green-tex dårlige økonomi.
sø- og handelsrettens afgørelse
det lægges til grund, at franc gardiner ikke bestrider det af green-tex opgjorte faktura- og
rentekrav, ligesom det ikke bestrides, at de under disse fakturaer leverede varer er kon-
traktmæssige.
       green-tex har transporteret de udstedte fakturaer til handelsbanken til sikkerhed for
deres løbende mellemværende. filialdirektør dan-gösta larsen har ved erklæringer af 13.
november 2009 og 10. maj 2010 givet samtykke til, at green-tex kan inddrive kravet mod
franc gardiner ved udtagelse af stævning, og har samtidig meddelt, at handelsbanken ikke i
øvrigt vil gøre krav gældende mod franc gardiner.
       efter filialdirektør dan-gösta larsens forklaring, der understøttes af advokat claus
normanns forklaring, er det godtgjort, at filialdirektør dan-gösta larsen ved underskrivel-
sen af erklæringerne har disponeret inden for sin stillingsfuldmagt.
       franc gardiner har ved processkrift af 6. august 2010 frafaldet sin indsigelse om, at
green-tex ikke har søgsmålskompetence i sagen. parterne kan i medfør af dispositionsmak-
simen, herunder ved ensidige proceserklæringer, tilrettelægge sagens videre forløb. herefter,
                                                 - 10 -
og da franc gardiner ikke har godtgjort nogen relevante bristede forudsætninger, lægges det
til grund, at der er tale om en bindende proceserklæring.
       green-tex har derfor søgsmålskompetence i sagen.
       franc gardiner har endnu ikke under sagen søgt at dokumentere, at de af green-tex i
2008 leverede tekstiler var mangelfulde, hverken i form af fremlæggelse af de ensidigt ind-
hentedes tests af formaldehydindholdet i tekstilerne eller reklamationsskrivelserne fra ikea.
sagen var endvidere oprindeligt berammet til hovedforhandling, uden at franc gardiner af
den grund havde anmodet om syn og skøn, og endelig har franc gardiner endnu ikke op-
gjort sit modkrav.
       under disse særlige omstændigheder tages green-tex påstand til følge således, at
fuldbyrdelse kan ske uden sikkerhedsstillelse.
       med hensyn til fastsættelsen af sagens omkostninger udskydes dette til afgørelsen af
den samlede sag.
                                        thi kendes for ret:
franc gardiner sp. z.o.o. skal inden 14 dage til green-tex a/s betale 8.638.297,29 kr. med
rente 1 % pr. måned af 2.332.393,00 kr. fra 1. til 31. januar 2009, af 5.677.018,03 kr. fra den 1.
februar til 30. marts 2009, af 7.168.245,23 kr. fra den 1. april til 16. november 2009 og af
8.638.297,29 kr. fra den 17. november 2009 med frigørende virkning til green-tex’ konto-
nummer 6301-2027445 i handelsbanken.
       peter gregers bernhoft               mette christensen                lisbet friis
                                                   (sign.)
                                               ___ ___ ___
                                     udskriftens rigtighed bekræftes
                            p.j.v. sø- og handelsretten, den 29. oktober 2010
